132 CORRESPONDANCE DU COMTE DE LEYCESTER. 
bonne et asseurée paix. Cela est à désirer. Mais il n’y a prince, 
qui se puisse asseurer de le pouvoir fère, car les événements de 
la guerre sont incertains. Aussi il n'y a prince d'honneur au 
monde qui voulut qu’un aultre respondit pour luy, car ce seroit 
fère tort à son honneur et un chacun doit respondre pour soy 
mesmes. Si pense je, que nous eussions peu obtenir l’un et l’aultre 
de mondit seigneur le Duc Casimir. Mais on a encores désiré 
d’avoir le double de la capitulation faite entre luy et nous et 
qu’elle fut signée de sa main et cachettée de son cachet et encore 
qu'il eserivit une lettre particulière à Sa Majesté pour confir- 
mation de ce que dessus. Ainsi on a voulu obliger Monseigneur 
le Duc par trois diverses façons, par lesquelles on monstroit 
qu’on se desfioit de luy ou qu'on cherchoit tant de subtilités, 
afin que ledit argent ne fut délivré. Voilà comment noz affaires 
sont retardées, car les princes protestans m’ayant desjà accordé 
quatre eens mile escus et voyant que la Royne d'Angleterre n'a 
encores desboursé ce peu qu’elle a promis, ilz mettent noz affaires 
en grand longueur. La mort de l’Electeur de Saxe ') en a esté 
aussi cause, n'ayant laissé après luy aucun, qui ayt assez d’authorite. 
Le Lantgrave 2) a bonne volonté et assez de créance mais il a 
faulte de santé, de sort qu'il ne se peult transporter vers aucun 
prince comme il seroit requiz et je le dösirerois. Je vous puis 
asseurer, que tous les princes congnoissent le mal et veulent bien 
fère. Quant à Monsieur le Due Casimir, il est tout bon, mais à 
cause de la diversité des religions il ne peult fère ce qu'il voul- 
droit bien, et touchant au jeune Electeur de Saxe *) il a voulu 
plustost pourvoir à ses affaires qu'aux nostres. Si espère je, que 
Dieu nous suscitera en fin assez de moyens contre l'effort et la 
raige de noz ennemis, et comme il nous a desjà garentis l’espace 
de quinze mois, qu’aussi en attendant qu'un chacun face son 
debvoir, il nous continuera son assistance. Cependant, Monsieur, 
je vous suplie bien humblement d’escrire à la Royne et la suplier 
de nous faire délivrer cest argent sans tant de conditions et que 
non seulement Sa Majesté se contante de nous secourir de ces ein- 
quante mile escus mais qu’elle achève les cent mile et que par ce 
moyen elle ne retarde la bonne volonté d’une douzaine de princes, 
1) Auausre DE Saxe, mort 21 février 1586. 
2) Le vieux GUILLAUME DE Hesse, qui jouait toujours un rôle très prudent. 
3) Curirren I, successeur de l’Electeur AUGUSTE. 
